ནམ་མཁའ་རྒྱལ་པོའི་ཡབ་ནི་རྡོ་རྗེ་རྒྱལ་ཡིན་པ་དང་།ཁོང་གི་རྒྱལ་རྒྱུད་འཛིན་མཁན་ནི་མཁས་མཆོག་ཚུལ་ཁྲིམས་དབང་རྒྱལ་དང་།བསོད་ནམས་ཕུན་ཚོགས་རྒྱལ་བ་འོད་ཟེར།བསོད་ནམས་དབང་གི་རྒྱལ་པོ་གྲགས་རྒྱལ།སྟོན་པ་ཟེ་བཅས་ཡིན།མེ་ཁྱི་ལོར་གཡུང་དྲུང་ལྷ་སྟེང་དགོན་བསྐྱར་བཞེངས་སྐབས་སུ་གཞི་ལམ་འབྲས་གསུམ་གྱི་རབ་གནས་མཛད་པ་སྟེ།གཞི་བརྟན་རྨང་འདིང་མཁན་ནི་བསོད་ནམས་རྒྱལ་མཚན་དང་།དེར་ལམ་གྱི་རབ་གནས་མཛད་མཁན་ནི་མཁན་ཆེན་བསོད་ནམས་རྒྱལ་མཚན་དང་།སྲག་ངེས་བླ་མ་ཤེས་རབ་གཡུང་དྲུང་།རྟོགས་ལྡན་རྣམ་བཞི་ཡིན་ཞིང་།འབྲས་བུའི་རབ་གནས་སྤེལ་མཁན་ནི་རྒྱལ་བསྟན་དང་།སྨོན་རྒྱལ་བསྟན་པའི་རྒྱལ་མཚན།སྨོན་རྒྱལ་མཁན་རྗེ་སངས་རྒྱས་རིན་ཆེན་ཡིན།བཤད་གྲྭ་དགའ་ལྡན་རབ་སྤྲོའི་རབ་གནས་གནང་མཁན་བསྟན་གཡུང་གིས་བྱས་ཤིང་།དེའི་མངའ་འབངས་སུ་རྒྱལ་རོང་རྒྱལ་ཁག་བཅུ་པོ་ཡོད།